_:n17fe0a589edf476f85aa2540fcc23f01xb0
<http://schema.org/articleBody>
"นางสาวลัดดาวรรณ ตันศราวิพุธ รักษาการประธานเจ้าหน้าที่การเงิน บริษัท เสนา เจ พร็อพเพอร์ตี้ จำกัด หรือ SENAJ เปิดเผยว่า บริษัทคาดผลประกอบการในช่วงครึ่งปีหลังจะดีกว่าช่วงครึ่งปีแรก โดยได้ปัจจัยหนุนจากการที่ บมจ.เสนาดีเวลลอปเม้นท์ (SENA) เข้ามาปรับโครงสร้างต่างๆ ใหม่ทั้งรูปแบบบ้าน รูปแบบโครงการ รวมไปถึงราคาที่เหมาะสมมากขึ้น และ บริหารจัดการต้นทุนได้อย่างเหมาะสม ทั้งด้านต้นทุนการก่อสร้าง และต้นทุนวัสดุก่อสร้าง ซึ่งจะส่งผลให้อัตราการทำกำไรของบริษัทฟื้นตัวขึ้นได้อย่างต่อเนื่อง\r\n\r\nสำหรับภาพรวมทั้งปีบริษัทคงเป้ายอดโอนกรรมสิทธิ์ไว้ที่ 1,946 ล้านบาท จากช่วงครึ่งปีแรกที่ผ่านมาทำได้แล้ว 298 ล้านบาท โดยปัจจุบันบริษัทมียอดขายรอโอน (Backlog) ทั้งหมด 437 ล้านบาท ซึ่งจะรับรู้รายได้เกือบทั้งหมดในปีนี้ นอกจากนี้บริษัทยังมีโครงการในสต็อกราว 6,804 ล้านบาท โดยส่วนหนึ่งเป็นโครงการพร้อมโอน 1,961 ล้านบาท ซึ่งจะสามารถทยอยขายและโอนกรรมสิทธ์อย่างต่อเนื่องในช่วงที่เหลือของปีนี้\r\n\r\nด้านยอดขายในปีนี้บริษัทยังคงเป้าหมาย 2,416 ล้านบาท โดยช่วงครึ่งปีแรกมียอดขายแล้ว 637 ล้านบาท และในไตรมาส 3/65 เตรียมเปิดโครงการใหม่อีก 2 โครงการ มูลค่าโครงการรวม 1,475 ล้านบาท แบ่งเป็นโครงการ Sena Kith Petchkasem-Omnoi P1 มูลค่า 700 ล้านบาท และ โครงการ J Ex Bang Yai มูลค่าโครงการ 775 ล้านบาท นอกจากนี้ บริษัทยังคงมองหาพื้นที่ในการพัฒนาโครงการใหม่อย่างต่อเนื่อง ทั้งในทำเลที่มีโครงการของ SENAJ ในปัจจุบัน และ การหาทำเลใหม่ๆ เข้ามาเพิ่มเติม\r\n\r\n\"เรายังคงต้องติดตามอย่างต่อเนื่องว่าจะสามารถกลับมามีกำไรได้หรือไม่ แต่อย่างไรก็ตามเรายืนยันว่าผลประกอบการจะมีความสามารถในการทำกำไรได้มากขึ้นกว่าเดิมแน่นอน เพราะเราได้ปรับต้นทุนใหม่ ปรับราคาขายใหม่ และ ปรับรูปแบบโครงการใหม่เหมาะสมยิ่งขึ้นด้วย\"นางสาวลัดดาวรรณ กล่าว"
<https://www.kaohoon.com/news/555366>